শওকত মোল্লার গাড়ি ঘিরে ‘চোর’ স্লোগান, ভাঙড়ে রাজনৈতিক তরজা

জাহাঙ্গির হোসেন, ভাঙড়: শওকত মোল্লার (Saokat Molla ) গাড়ি ঘিরে ‘চোর’ স্লোগান। যা নিয়ে ইতিমধ্যে রাজনৈতিক তরজা শুরু হয়েছে ভাঙড়ে (Bhangar)। ঘটকপুরে বিক্ষোভের মুখে পড়েন ক্যানিং পূর্বের তৃণমূল বিধায়ক শওকত মোল্লা (Trinamool MLA Canning Saokat Molla)। তার গাড়ি ঘিরে চোর স্লোগান দেওয়ার অভিযোগ। শওকাত মোল্লা বলেন, ওর বাপ চোর ,ওর বাপ দাদা চোর, যে দল করে সে চোর তারাই আমাদের চোর বলে।

এ প্রসঙ্গে আব্বাস সিদ্দিকীর কাছে জানতে চাই তিনি বলেন যার নাম করছেন (শওকত মোল্লা) আমি ওনাকে তো জাহান্নামের কুকুর মনে করি ওর বিষয়ে কোনও উত্তর দিতে রাজি নয়।

বড় ভাই আব্বাস সিদ্দিকী সাফাই দিয়ে ছোটভাই নওশাদ সিদ্দিকী বলেন, কে কাকে চোর বলবে এটা তো আমরা কাউকে ঠিক করে দিতে পারি না। বিধানসভাতে ‘চোর চোর’ শুনে কানে বাজছে তাই চোর স্লোগান ভুলতে পারছেন না উনি। চোর মাচায় শোর।‘

আরও পড়ুন- অঙ্গনওয়াড়ি সেন্টারে নিম্নমানের চাল খাওয়ানোর অভিযোগ

শুক্রবার ভাঙরের ঘটকপুকুরে আব্বাস সিদ্দিকীর একটি কর্মসূচি ছিল। তার আগের দিন ওই রাস্তা দিয়ে যাওয়ার সময় শওকতের গাড়ি ঘিরে ‘চোর’ স্লোগান।

‘চোর’ স্লোগান দেওয়ার অভিযোগ ISF কর্মী-সমর্থকদের বিরুদ্ধে। তবে চোর স্লোগান নিয়ে ভাঙড় জুড়ে শুরু হয়েছে রাজনৈতিক তরজা।

দেখুন আরও খবর-